લખનઉ- વડાપ્રધાન નરેન્દ્ર મોદીએ આજે ઉત્તરપ્રદેશમાં મહાન સંત કબીરની નગરી મગહરની મુલાકાત લીધી હતી. આ પ્રસંગ જોકે કબીરના 620માં પ્રાગટ્ય દિવસનો હતો. જેમાં નક્કી કરેલા કાર્યક્રમ મુજબ વડાપ્રધાને કબીરની મજાર પર ચાદર ચડાવી અને માથું ટેકવ્યું. પરંતુ જ્યારે પીએમ મોદી જનસંભાને સંબોધન કરવા પહોંચ્યા ત્યારે વિપક્ષો પર પ્રહાર કરવાનું ચુક્યા નહીં. પોતાના વક્તવ્યમાં વડાપ્રધાન નરેન્દ્ર મોદીએ વિરોધ પક્ષો પર આકરા શાબ્દિક પ્રહારો કર્યા હતા. અને જે મુદ્દે વિપક્ષો સરકારને ઘેરી રહ્યાં હતાં. તે બધા જ મુદ્દાનો વડાપ્રધાને જવાબ આપ્યો. કહી શકાય કે, પીએમ મોદીએ 2019ની લોકસભાની ચૂંટણીના પ્રચારની શરુઆત કબીરની ધરતી પરથી કરી છે.